L 45/1412
EL
Επίσημη Εφημερίδα της Ευρωπαϊκής Ένωσης
24.2.2022
ΕΠΙΤΡΟΠΗ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 02 — ΕΥΡΩΠΑΪΚΕΣ ΣΤΡΑΤΗΓΙΚΕΣ ΕΠΕΝΔΥΣΕΙΣ (συνέχεια) PP 02 21
(συνέχεια)
PP 02 21 03
(συνέχεια) Ταυτόχρονα, οι πάροχοι, και ειδικότερα οι ευρωπαϊκές ΜΜΕ και νεοφυείς επιχειρήσεις που προσφέρουν φιλικές προς το περιβάλλον τεχνολογίες αιχμής ή καινοτόμες λύσεις, θα αναγνωριστούν ως αξιόπιστοι εταίροι στην παροχή σύγχρονων ψηφιακών λύσεων για τις δημόσιες υπηρεσίες.
Το σχέδιο θα πρέπει να αναπτυχθεί με βάση τα πλέον πρόσφατα διαθέσιμα πρότυπα για τον σχεδιασμό υπηρεσιών και σε διάλογο με ευρύ φάσμα ενδιαφερόμενων μερών, συμπεριλαμβανομένων δημόσιων φορέων και ΜΜΕ από ολόκληρη την Ένωση.
Αυτό θα στηρίξει τον εκσυγχρονισμό των φορέων δημόσιας διοίκησης σε ολόκληρη την Ένωση, με την ενίσχυση των προσπαθειών για την επίτευξη της πράσινης μετάβασης της Ευρώπης μέσω της αποδοτικότερης εφαρμογής καινοτόμων λύσεων.
Αποτελεί επίσης σημαντικό εργαλείο για τη συμμετοχή των πολιτών της Ένωσης.
Η παρούσα πρωτοβουλία αποσκοπεί επίσης στην υποστήριξη του στόχου της Επιτροπής να δώσει έναυσμα σε ψηφιακό μετασχηματισμό που θα ωφελήσει όλους, συμπεριλαμβανομένων των πολιτών και των επιχειρήσεων.
Εάν υλοποιηθεί πλήρως, το σχέδιο θα συμβάλει θετικά στην επίτευξη των ακόλουθων στόχων της Ένωσης: α) ψηφιακή στρατηγική, β) νέα στρατηγική για τις ΜΜΕ, γ) βιομηχανική στρατηγική, και δ) Ευρωπαϊκή Πράσινη Συμφωνία.
Επίσης, η πρωτοβουλία αυτή συμβάλλει σημαντικά στο νέο σχέδιο δράσης για την ηλεκτρονική διακυβέρνηση, για το οποίο έχουν ήδη ξεκινήσει προπαρασκευαστικές εργασίες, αποτελεί δε απάντηση στις αυξανόμενες ψηφιακές ανάγκες.
Η καινοτόμος πλατφόρμα GovTech και οι λύσεις που παρέχονται από οικονομικά αποδοτικές και φιλικές προς το περιβάλλον επιχειρήσεις θα συμβάλουν περαιτέρω στην οικονομική ανάκαμψη της Ένωσης, η οποία έχει κρίσιμη σημασία στον κόσμο μετά την πανδημία της COVID-19.
Το δοκιμαστικό σχέδιο θα επιτύχει τους στόχους του συνδυάζοντας δραστηριότητες από την κορυφή προς τη βάση, δραστηριότητες από τη βάση προς την κορυφή και άμεση έρευνα σχετικά με τις απόψεις των πολιτών.
Δραστηριότητες από την κορυφή προς τη βάση: Η δράση αυτή αποσκοπεί σε συνεργασία με τη δημόσια διοίκηση σε διαδικασία διερεύνησης προοπτικών, ώστε να προωθείται η ευθυγράμμιση των στρατηγικών τους με τους χάρτες πορείας για την εφαρμογή ψηφιακών λύσεων.
Με τον τρόπο αυτόν, το σχέδιο θα στηρίξει τον εξορθολογισμό των δημόσιων υπηρεσιών και θα συμβάλει στη βιώσιμη μετάβαση της Ευρώπης.
Η προσέγγιση βάσει σεναρίων, σε συνδυασμό με την ανταλλαγή επιτυχημένων παραδειγμάτων, θα χρησιμοποιηθεί για την αποκάλυψη της δυναμικής ενός ταχέως εξελισσόμενου οικοσυστήματος.
Θα πρέπει να εντοπίσει επίσης τους τομείς όπου η χρήση και η από κοινού προμήθεια, από τους φορείς δημόσιας διοίκησης, ψηφιακών λύσεων μπορούν να δημιουργήσουν νέες ευκαιρίες για τις ΜΜΕ και τις νεοφυείς επιχειρήσεις.
Η ανάλυση αυτή θα στηρίξει τις προσπάθειες για τη χρήση ψηφιακών λύσεων στη δημόσια διοίκηση, ώστε να επιτευχθούν οι στρατηγικοί στόχοι της Ένωσης, συμπεριλαμβανομένης της καταπολέμησης της κλιματικής αλλαγής και της προώθησης της ψηφιακής μετάβασης.
Δραστηριότητες από τη βάση προς την κορυφή: Η δράση αυτή αποσκοπεί να αξιοποιήσει το ταχέως αναπτυσσόμενο οικοσύστημα GovTech για να συλλέξει ιδέες που θα βοηθήσουν τους φορείς δημόσιας διοίκησης να εφαρμόσουν ψηφιακές λύσεις.
Θα στηρίξει την ανάπτυξη ή τη χρήση μίας κοινής πλατφόρμας όπου συγκεντρώνονται οι προκλήσεις, θα επιτρέπει δε σε άλλους φορείς δημόσιας διοίκησης να συνεισφέρουν ή να συμμετέχουν σε κοινοπραξία που ασχολείται με μια συγκεκριμένη πρόκληση, καθώς και να προμηθεύονται λύσεις από τους παρόχους.
Κατά την πιλοτική φάση, η δράση θα πρέπει να επικεντρωθεί σε ιδέες για την υποστήριξη ενός ή περισσότερων ενωσιακών στόχων, όπως αναφέρονται στα στρατηγικά έγγραφα που υπέβαλε η Επιτροπή το 2020.
Για παράδειγμα: Η Πρόκληση της Ψηφιακής Καινοτομίας, που δρομολογήθηκε με το δοκιμαστικό σχέδιο «Επαναχρησι­ ρησιμοποίηση ψηφιακών προτύπων για την υποστήριξη του τομέα των ΜΜΕ» και εγκρίθηκε στο πλαίσιο του προϋπολογισμού του 2019, μπορεί να χρησιμοποιηθεί ως πηγή έμπνευσης, δεδομένου ότι ο εν λόγω μορφότυπος απεδείχθη επιτυχής, καθώς δημιούργησε ένα ευρύ οικοσύστημα παραγόντων και καινοτόμων ιδεών πληθοπορισμού (*).